AlmaznayaGroza/cyrillic-language-classification huggingface dataset:
Царукаева, Светлана Касполатовна

Царукаева, Светлана Касполатовна (осет. Цæрукъаты Светлана) - российжи аар атлетика спортчузу. 2011 чылда Делегей чемпиону, Россиянның хүндүлүг спорт мастери. == Спортчу карьеразы. == Светлана Царукаева 2011 чылда Парижке. Делегей чемпиону. Чемпионаан кили 63. Маргылдаага уруг делегей рекордун тургускан: дораан кѳдүреринге - 117 кг, а идип үндүреринге 138 кг, ниити түңү - 255 кг. 2012 чылдың март 20-де Царукаева биле Хаджимурат Аккаев «Лучший тяжелоатлет 2011 года»- деп шаңналды «World Weightlifting» журналдың үндүргени биле алганнар. Тѳѳгүде бир дугаар Россиянның спортчулары шылгараңгай - деп шаңналды алганнар. Уругнуң шыгжамыырында 3 Делегейниң мѳңгүн медальдары бар. (2006 - 2009 чылдар) Светлана Царукаева Пекинге 2008 чылда болган олимпий оюннарынның киржикчизи. 2016 чылдың май 30-де спорт биле байырлашкан. 2017 чылдың апрель 5-те Делегейниң олимпий комитеди Царукаеваны 2012 чылда болган оюннарның мѳңгүн медалин хавырып алгаш барган. Чылдагааны - допинг - хыналданның түңнели. == Шаңналдары. == Медаль ордена «За заслуги перед Отечеством» I чаданның (13 август, 2012 чыл) - XXX Олимпий оюннарынга чедиишкини дээш. Болган чери: 2012 чыл, Лондоне (Великобритания). == Шѳлүлгелер. == Светлана Царукаева на сайте IWF

Source: original
Фассиялар

Фассиялар (латин: fascia, хөй. сан. fascis; италиан: fascio - “боодал, моондак”) - яла-шииткелдиң белги-демдээ; күрүнениң эрге-чагыргазының кижиден ажыын илередип турар, ортузунда биче балды киир шанчытынган кызыл хөм баг-биле шарып каан ыяш шывыктарлыг демдек. Рум (Рим) үезинде эгезинде хааннарныӊ, ооӊ соонда рум республика үезинде магистраттарның үстүкү эргетеннериниң эрге-чагыргазыныӊ кол шинчизи. Эгезинде магистраттарның шиитпини күш-биле чедип алыр (кымчылап, бажын кезип шаажылаар) эргезин көргүзүп турар белги-демдек дир. Ооӊ соонда чөптүг чоруктуң кол шинчизи апарган. Фассиялар эвилелдиң, ылаңгыя өгленириниң демдээ бооп турган. Ынчангаш чогаалдарда чамдыкта Купидоннуң кол шинчизи болуп турган. Бир эвес Рум хоорайдан дашкаар фассиялар балдылыг турган болза, Румда олар балды чок тудуп турган. Ол дээрге рим хамаатыларның дүжүметтерниң шииткелин катап көөр эргезин хүлээп турарын илереткени ол бооп турар. Чыскаалдар үезинде ат-дужаалдыг кижилер мурнунга ликторлар (ол ат-дужаалдыгларның бараан болукчулары болгаш таңныылдары ликторлар болур турган) фассияларны байырымныг тудуп хөй улус аразынга орукту арыглап чораан. Ликторларның саны кандыг-бир дүжүметтиң чергезинге таарыштыр чоруп турган. Чижелээрге преторну 6 ликтор, консулду - 12, диктаторну - 24 үдеп чораан. Оларны этруску культурада тывылган (этрускуларда фашиниң балдызы ийи бистиг турган). Чаа үеде фассиялар колдуунда эл-төре (политиктиг) белги-демдектеринге хамааржып турар. Итали фашизм бодунуң адын фассиялардан алган. Чүге дээрге 1919 чылда Рум эзен-хаанныг күрүнени катап тургузар бодал-биле Бенито Муссолини фассияларны (италиян: фашо) бодунуӊ намыныӊ кол белги-демдээ кылдыр шилип алган. Ынчангаш итали фашизмниң кол эл-төрелиг бодалы - хуу кижиниң эрге-ажыы нацияның эрге-ажыынга чагыртыр дээрзин илередиринге тааржыры бо белги-демдекти шилип алырынга база улуг салдарны чедирген. Итали фашистер бодунуң туюл күзелиниӊ илередиирин шенеп, моондак кылдыр шарып каан шывыктарны - ниитилелдиӊ аңгыларының эвилели, балдыны - дээди эрге-чагырга деп тайылбырлап турган. Азы шывыктар шарыын каттыжыышкынныг ниитилел тургузуунуң мөөңнеп алган эрге-чагыргазын, балды үстүккү ат-хүндүнү илередип турган. === Ажыглаан номнар === Бидерманн Г. Энциклопедия символов. - М., 1996. Похлебкин В.В. Словарь международной символики и эмблематики. - М., 2001.

Source: original
Викрамашила

Викрамашила - Ортаакы чүс чылдарның Пала династиязының үезинде амгы Индияның девискээринге Магадха хоорайга турган сарыг шажын өөренип шиңгээдир дээди өөредилге төвү. == Викрамашила дугайында == Викрамашила деп шажын болгаш өөредилге төвү VIII-XII чүс чылдарда ажылын чорудуп турган. Ол өөредилге төвүнүң турар чери амгы Индияның Бихар штадының Бхагалпур хоорайның чоогунга турган. Девискээр 0,14 км² ээжелеп турган. 6 хүрээ болгаш бир ном санындан тургустунган, ол өөредилге черинге 9 сая ном шыгжаттынып турган. Ол үениң индий, кыдат болгаш перс (амгы үеде иран) эртемдээннериниң аразынга ат-алдары бедик турган. 1193 чылда Бхактиар Кхилджи деп шериг баштыңы бодунуң шерии-биле үптеп халдаан. Ол болуушкуннуң соонда Индияның сарыг шажыны катап тургустунмас кылдыр сандараан. == Литература == Торчинов E. A. Введение в буддологию. Курс лекций. - Санкт-Петербург: Санкт-Петербургское философское общество, 2000. Рубель В. А. Історія середньовічного Сходу: Курс лекцій: Навч. посібник. - Київ: Либідь, 1997. (укр.) Орус википедиядан очулдурттунган.

Source: original
Монотеизм

Монотеизм (өскээр чугаалаарга - чаңгыс бурган) - чаңгыс бурганныг чүдүлгени ынча дээр. Кижи-төрелгеттенниң төөгүзүнде монотеизм политеизмниң соонда чоруур. Монотеистиктиг шажыннарның аразынче чүгле бурганны чаңгыс деп турар шажыннарны киирер. Бурганны чаңгыс деп турар чурттарның бирээзи - Египет, ол аңгы-аңгы үелерде ынчалдыр санап турган. Ынчалза-даа Египет политеистиктиг болуп артып калган. Эрте-бурунгу монотеистиктиг шажынны - зороастризм деп турар. Ол шажында Ахура Маздының культузу чораан. Оон-даа улуг монотизм авраамистиг шажыннарда хевирлеттинген - иудаизмде, христианствода, исламда. == Дөзү: == Энциклопедия быстрых знаний "Религии мира"

Source: original
Ондар, Өргелээр Чүвүрек оглу

Ондар, Өргелээр Чүвүрек оглу (Ондар, Өргелээр Чүвүрекович) Сүт-Хөл кожууннуң Үстүү-Ишкиннниң Ак-Хүүректигге 1947 чылда төрүттүнген. 1968ч. РСФСР-ниң аныяктар аразынга бирги чери дээш Октябрьск хоорайга болган маргылдаага киришкеш, мөңгүн медаль-биле шаңнаткан, ол-ла чылын Алушта хоорайга "Спартак" эки тура спорт ниитилелинин Төп чөвүлелиниң чемпионадынга ийиги черни ээлээн. 1970 чылда Махачкала хоорайга болган маргылдаага мөңгүн медаль болгаш "Эң дидим хүреш дээш" деп кубок-биле шаңнаткан. Хостуг хүрешке Тываның он бир дакпыр чемпиону. Национал хүрешке Сибирь болгаш Ыраккы Чөөн чүк улустарының спартакиадазының ийи дакпыр тиилекчизи (Агинск, Якутск). "ССРЭ-ниң спорт мастери" деп хүндүлүг атты тыва спортчулардан бир дугаар чаалап алган. Хостуг хүрешке Бүгү-эвилел чергелиг судья, педагогика эртемнериниң кандидады. Тыва Республиканың алдарлыг ажылдакчызы. Ооң адын "Тыванын XX чүс чылда алдарлыг кижилери" деп Күрүне номунче киирген.

Source: original
Доңгак, Вячеслав Октяброович

Вячеслав Октяброович Доңгак (август 22, 1955 төр.) - 2010-2014 чч. Тыва Республиканың Уран чүүл сайыды (Тыва Республиканың Культура сайыды), Тыва Республиканың уран чүүлүнүң Алдарлыг ажылдакчызы. 1992 чылдан тура Тываның Күрүне филармониязының «Саяннар» деп ансамблиниң удуртукчузу, 2007-2009 чылдарда Тыва Республиканың культура болгаш информациялыг политика сайыды, 2009-2010 чылдарда Тыва Республиканың культура болгаш туризминиң сайыды кылдыр ажылдаан. «Культурада чедиишкиннери дээш» хөрек демдээниң, «Шылгараңгай күш-ажыл дээш» медальдың эдилекчизи. Вячеслав Октяброович 1955 чылдың август 22-де Тыва АССР-ниң Улуг-Хем кожууннуң Хайыракан сумузунга төрүттүнген. 1977 чылда А.В.Луначарский аттыг театр уран чүүлүнүң Күрүне институдун «Режиссура балета» деп мергежил-биле дооскан. 1974 чылдан тура «Саяннар» деп күрүнениң ыры-сам ансамблинге балет артизи бооп ажылдап эгелээн. 1982 чылдан эгелеп Тываның хөгжүм-шии театрының база «Саяннар» күрүнениң ыры-сам ансамблиниң балетмейстери, 1992 чылдан тура ансамбльдиң удуртукчузу. 2002 чылда Республиканың юридика лицейиниң эстетика башкызы болуп ажылдаан, 2003 чылда Кызыл хоорайның мэриязының культура салбырының начальниги, оон даргазы болуп ажылдаан. 2007-2009 чылдарда Тыва Республиканың культура болгаш информациялыг политика сайыды, 2009-2010 чылдарда Тыва Республиканың культура болгаш туризминиң сайыды кылдыр ажылдаан. 2010 чылдан тура Тыва Республиканың культура сайыды.

Source: original
Мөңгүл-оол, Биче-оол Кыргыс оглу

Мөңгүл-оол Биче-оол Кыргыс оглу (1940ч 5а 9х - ?ч ?а ?х) - Тываның ат-сураглыг мөгези, Тыва Республиканы алдарлыг ажылдакчызы. 1990 чылдарда Арыскан совхозту директорлап база Хайыракан сумуну чагырыкчылап турган. Спорттуң национал хевирлеринге Сибирьниң болгаш ыраккы Чөөн чүктүң каштодарадыр херек дакпыр чемпиону, спорт мастери. Хүрештен аңгыда ол хол бөмбүүнге, хаакка, бокска база аът чарыштырарынга хөлчок сонуургалдыг турган. Республика солуннарының мергежилдиг бижикчизи, «Улуг-Хем» солуннуң штаттан дашкаар чечен-мерген сөстүг корреспондентизи. «Чуртум-биле чонум кончуг» деп шүлүктер чыындызын үндүрген. Ооң ады-биле Шагаан-Арыг хоорайның бир стаидонун ооң ады-биле «Биче-оол Мөңгүл-оол» деп адаан. Улуг өг-бүлениң 9 уругларының эң бичиизи, «контр оглу» Биче-оол Мөңгүл-оол кылдыр үезинде демдегледип турган.

Source: original
Каа-Хем (хем)

Каа-Хем (орус. Малый Енисей) - Тыва Республикада болгаш Моолда улуг хем. Улуг-Хемниң бассейнче кирип турар. Бассейниниң ниити шөлү 58 700 км². Бүгү баткан кезээнде даглыг черлеп баткан болгаш шапкын, дүрген хем. == Баткан чери == Каа-Хемниң бажын Улуг-Хемче кирген черинлен тура 238 км черде ийи аңгы черде тодараткан. Киир аккан чериниң бедии - далай деңнелинден 619,5 м. === Россия талазының бодалы == Хемниң бажын Балыктыг-Хем деп адаар, бажының координаттары 50°22′28″ с. ш. 96°23′50″ в. д. === Моол талазының бодалы == Каа-Хемниң бажы Мунгараг-Гол база Гунын-Гол деп ийи хемниң каттышкан черинде эгелээн, ол болза соңгу Моолдуң Бахтахын-Гол, азы Шишгид-Гол (моол. Шишгэд гол) деп хеми болуп турар. Бажының координаттары: 50°47′08″ с. ш. 99°11′22″ в. д.. === Адакы агымы === Сарыг-Сеп үстүнде солагай талазындан Бүрен-Хем кирип чыдар. Чөөн Таңды-Уула сыннарының хемнерин чыып баткан. Кызыл хорайга кээп, Бии-Хем-биле каттышкаш, Улуг-Хем апаар. == Гидрометрия == Каа-Хемниң суун 23 чыл иштинде (1974-1999) Кызылдың чанына станцияга шинчилеп келген. Ортумаа-биле агымы 410,19 м³/сек болган. Ооң бассейниниң ниити шөлү 58 600 км². Суг июнь айда тайгаларда хар, доштар рип турар үеде Каа-Хемниң суу эң элбек, оон улаштыр чыл дургузунда эвээжеп кээр. Сентабрьдан тура сугнуң деңнели баткаш, ноябрьдан апрельге чедир эң эвээш апаар.Майык:Расход воды Каа-Хемниң бассейнинде долузу-биле Каа-Хем кожуун, кезеглей Тере-Хөл кожуун база Таңды кожуункирип турар. 90 чылдарның ортузунга чедир кезек паром-биле кежер черлер турган: Көк-Тей, Суг-Бажы, Бурен-Хем, Кундустуг, Бояровка, Көк-Хаак, Дерзиг-Аксы, Усть-Бурен, Бильбей база Сизим. 1997 чылда Көк-Тейниң көвүрүүн кылгаш дужааган, ынчан кожуун Кызыл хоорай-биле хостуг аргыжар аргалыг болган. Амгы үеде паромнар Дерзиг-Аксы (25 тонн), Бильбей, Сизим суурлар дужунда арткан. == Литература == Латкин Н. В. Енисей // Энциклопедический словарь Брокгауза и Ефрона : в 86 т. (82 т. и 4 доп.). - СПб., 1890-1907.

Source: original
Доңгак, Бегзи-Хуурак

Доңгак, Бегзи-Хуурак - Тываның алдарлыг мөгези, Ада-чурт Дайынның киржикчизи (гвардейжи улуг сержант). Улуг-Хем кожуунда Хендерге сумузунга 1919 чылда төрүттүнген. Тыва Арат Республиканың Наадымнарының 128 мөге киржип турган хүрештеринге 1942-1943 чылдарда ийи улай тергиидеп үнген. "ТАР-нын Начын мөгези" деп аттың эдилекчизи. Ооң адын "Тыванын XX чүс чылда алдарлыг кижилери" деп Күрүне номунче киирген. Ол Тываның аъттыг шерииниң дайынчызы тургаш, 1943 чылда Делегейниң ийиги дайынынче аъттаныпкан тыва эки турачыларның бирээзи болган. Тываның алдарлыг мөгези Доңгак Бегзи-Хуурак улуг дайынга база алдарлыг тиилелгелерни чедип алгаш, ээп чанып келген. Дайынга эрес-маадырлыг чоруу дээш "Алдар" ордениниң III чергези, Ада-чурт Дайыны ордениң I болгаш II чергелери база хөй-хөй медальдар-биле ол шаңнаткан. Гвардейжи улуг сержант чанып келгеш, ам автономнуг область апарган Тывазының Наадымнарынга катап киржип эгелээн. Ол 1947, 1948 чылдарда, кымга-даа октатпайн, база катап шүглүп үнген. == Дөс == "Тыванын XX чүс чылда алдарлыг кижилери" деп Күрүне ному.

Source: original
Тамдын-оол, Сесенмаа Саятыевна

Тамдын-оол, Сесенмаа Саятыевна (Сарыглар (Сесенмаа) Саяты (Саятыевна) Тамдын-оол) (01.10.1927 - 10.09.2013) - российжи болгаш тыва башкы. Күш-ажылдың маадыры. == Допчу Намдары. == Родилась 1 октября 1927 чылдың октябрь 1 де Тыва Арат Республиканның Барыын-Хемчик кожууннуң Хѳнделең сумузунга тѳрүттүнген. Малчын (сѳѳлзүредир тараа шыгжаар черниң эргелекчизи)кижинниң уруу. Ѳг-бүлезинге сес ажы-тѳл турган. Баштай эге школаны, оон Тыва ССРЭ-ниң составынче кирген соонда ортумак школаны дооскан. Башкы училищезин болгаш институдун бот ѳѳредилге биле дооскан. 1947 чылдан 1997 чылга чедир башкы кылдыр ажылдаан. 22 чыл Ак-Довурак школазынның эге класстарның ѳѳредилге эргелекчизи, 10 чыл кожууннуң эге класстар башкларынның метод каттыжыышкын эргелекчизи. ССРЭ-ниң Дээди Совет айтыышкыны биле 1968 чылдың июль 1 де улус ѳѳредилгезинге үр чылдарда үре-түңнелдиг ажылдааны база чедиишкиннери дээш күш-ажылдың маадыры атты тывыскан. 1997 чылдан пенсияда. 2013 чылдың сентябрь 10 чок болган.

Source: original
Семенов, Мингиян Артурович

Мингия́н Арту́рович Семёнов (1990 чылдың июнь 11-де СССР-ниң Калмык РСФСР-ның Черноземельский районунуң Комсомольский суурга төр.) - греко-рим хүрештиң төлээзи, 2012 чылдың олимп оюннарының греко-рим хүрешке хүлер медалының эдилекчизи, Калмыкияның маадыры деп шаңналдыг. == Намдары == Мингиян Семенов 9 харлыг тургаш греко-рим хүрежип эгелээн. Ооң баштайгы тренери Калмыкия Республиканың күш-культура болгаш спортуң алдарлыг ажылдакчызы Замбаев Буда Убушиевич. 2005 чылда Мингиян Москваның олимпий резервизиниң школазынче дужаап кирип алган. Амгы үеде Красноярск дээш хүрежип турар. == Чедиишкиннери == Россия чергелиг греко-рим хүрешке 2012 чылда маргылдаага - 1 чер; Россия чергелиг греко-рим хүрешке 2013 чылда маргылдаага - 3 чер; Россия чергелиг греко-рим хүрешке 2014 чылда маргылдаага - 1 чер; Россия чергелиг греко-рим хүрешке 2015 чылда маргылдаага - 3 чер; Россия чергелиг греко-рим хүрешке 2016 чылда маргылдаага - 3 чер; Олимпиадага греко-рим хүрешке 2012 чылда - 3 чер; == Дөзү == Орус википедиядан очурдурттунган.

Source: original
Көкмүш

Көкмүш - шаандыгы аймак азы сөөк ады. === Ады === Бижикте аймактың адын латин транскрипция ёзугаар номчуур болза kökmüš дээр. "Көкмүш" деп сөс ийи кезектиг. "көк" биле "-мүш". Бир дугаар сөс чүвениң өңүн айтып турар, ийи дугаар сөс кожумак хевирлиг. Чогум бо сөстүң дорт утказы таптыг билдинмес тир. === Чурту === Билдинмес. Аймак адын ийи дашта бижээн. Бирээзи хакастар чуртунда: Хойбал ховузу Ачура суурдан соңгу-барыын талаже 20 км. ыракта турар. Е-26 (Очуры) деп даш тыр. Өскези тывадан, тывадан бижиктиң эрги турган черин бо үеде кым-даа билбес. E-50 (Тыва) деп даш тыр. === Енисей бижик == (1) дээр хааным элим кударанчыын (2) көкмүш Тутук ат-алдар ужун ондадым (2а) адырылдым (3) дөрт акым хайыраан адырылдым (4) Абычга эр адым бегдеги адым ... (5) Этрүк мен кы ... Очулгага онза таылбыр 4 дугаар одуругда «бегдеги» дээрге «бег» деп сөстен тывылган демдек ады-дыр. Одуругга «бег адым» деп бижип каарга ол сөстер арай аян чок ышкаш сагындырган хевирлиг. Ынчангаш шаандагы бижикчи ону «бегдеги адым» кылдыр таарыштыр тыртып каан. === Үндезини === И. В. Кормушин. Тюркские Енисейские эпитафии: грамматика, текстология. / И. В. Кормушин; (отв. ред. Д. М. Насилов); Ин-т языкознания РАН - М.:Наука, 2008. - 342 с. - ISBN 978-5-02-036260-4

Source: original
Монгуш,Чанман Балчынмай оглу

Чанман Балчынмай оглу Моңгуш - лама-башкы эртемниг мөге. Чаа-Хөл кожуунунуң Ак-Туруг сумузунга төрүттүнген. == Намдар == Лама-башкы эртемниг. Хүн-ноян Буян-Бадыргының мөгези. Моол күрүнениң байырлалдарынга ийи катап, Тываның барыын талакы кожууннарының Чадаанага болуп турган Наадымнарынга үш улаштыр шүүлгеш, "Улустуң Чааны" деп атты чедип алган. Тыва Арат Республика тургустунган соонда, Чазак байырлалдарынга 1921-1923 чылдарда улаштыр тиилелгени чедип ап, "Улустуң Чааны" деп хүндүлүг адын бадыткаан.

Source: original
Эмчи

Эмчи - эрте-буруңгунуң мергежили. Оларның эртемин Медицина (Эмнээшкин) дээр. Медицинаның төөгүзү - эмчилерниң төөгүзү болур. == Эртеминиң төөгүзү == Медицинаның төөгүзү буруңгу Египет, Рим, Индия, Кыдат, Япониядан укталган. Римге ол эртем дүрген сайзыраан. Медицинаның адазы Гиппократ медицина эртемин "философчу ёзу-биле Бурганга" деңнеп көрген. Анатомияның эң баштайгы өөредилге ному 1326 чылда чырыкче көстүп келген, ону Болонск университединиң магистр башкызы Мондильо де Луцца бижээн. Ону кайгамчыктыг чедиишкин деп санап турар. == Эмчиниң салымы == Эмчилерниң мергежили белен эвес, кандыг-даа байдалга тургаш, акша-шалыңы чеже-даа куду болза, олар ажылын соксадырын бодавас, дүжүнге безин кирбейн чоруур. ынчы, ачы-буянныг, сагыш човаачал, кичээңгейлиг, кээргек болурунуң дугайында Гиппократтынң даңгыраа ийи чүс ажыг чылдар иштинде өскерилбээн. XX чүс чылдың төнчүзүнде бүгү делегейниң эмчилер конгрезинге чаңгыс домак немешкен: "Бүгү чуртталгам иштинде өөрениримни даңгыраглап тур мен" . == Дөзүк == "Ава", Тываның херээженнер солуну. No8, 2014 чылдың июнь.

Source: original
Гёте, Иоганн Вольфганг фон

Иоганн Вольфганг фон Гёте (нем. Johann Wolfgang von Goethe; 1749 чылдың август 28, Франкфурт-на-Майне - 1832 чылдыңмарт 22, Веймар) - немец шүлүкчү, драматург, романист, энциклопедист-эртемден, театр режиссёру база критик. Немец философ Артур Шопенгауэр Гётениң бижээни «Годы учения Вильгельма Мейстера» деп чогаалын кижи төрелгетениң бижээн шылгараңгай 4 романнарының аразынче киирген, а американ философ база эссеист Ральф Уолдо Эмерсон Гётени «кижи төрелгетенниң алды төлээлериниң» аразынче киирген, Гётеден боске ында Платон, Эммануил Сведенборг, Монтен, Наполеон база Шекспирни киирген. Гётениң шүлүктери Моцарт, Бетховен, Шуберт, Берлиоз, Лист, Вагнер база Малерниң аялгаларынга ыры кылдыр салдынган. == Допчу намдары == Иоганн Вольфганг фон Гёте 1749 чылдың август 28-те Франкфурт-на-Майне деп немец гоорайга төрүттүнген. 1756-1758 чылдарда хөй-ниити школазынга өөренип турган, ооң соонда адазы уруу-биле оглун сес репетитор тыпкаш, бажыңга өөредип турган: немец, француз, латин, грек, идиш, иврит, англи, итальян дылдарны, бойдус эртемнерин, шажынны болгаш чурулганы өөредип турган. Өөредилге программазынче оон өске фортепиано болгаш виолончельге ойнаары, аът мунары, селемележири болгаш сам база кирип турган. Өг-бүлезиниң номнар саңында 2000 ажыг номнар бар турган. Гётениң намдарын бижип турганнар ону салым-чаяанныг, сонуургак кижи кылдыр бижээн, а чижээлээрге, Моцартты болза вундеркинд деп бижип турган. === Чогаалдары === «О немецком зодчестве» (1773) «Гёц фон Берлихинген» (1773) «Клавиго» (1774) «Страдания юного Вертера» (1774) «Ифигения в Тавриде» (1779-1788) «Торквато Тассо» (1780-1789) «Лесной царь» (1782) «Эгмонт» (1788) «Опыт о метаморфозе растений» (1790) «Рейнеке-лис[de]» (1792) «Герман и Доротея», (1794) «Фауст» (1774-1832) «К теории цвета» (нем. Zur Farbenlehre), (1810) «Свободолюбие» (1815) «Западно-восточный диван» (1819) «Поэзия и правда» (автобиографическое сочинение) (1811-1831) == Литература == Орус дылда Өске дылдарда

Source: original
Газали

Имам Газали (ар. ابو حامد محمد بن محمد الغزالى) / Абу Ха́мид Муха́ммад ибн Муха́ммад аль-Газа́ли ), 1058, Тус хоорай - 1111, Тус хоорай) - Селчук каганат үезинде философ болгаш мистик база эртемден, ислам шинчилекчизи. Араб Аббасид халифат болгаш Түрк Селчук күрүнези үезинде чурттап чораан философ. == Номнары == Газалиниң 70 ажыг эртем, философия, суфизм дугайындa номнарны бижээн. «Воскрешение религиозных наук» (Араб дыл: إحياء علوم الدين), (ибадат), (адат), (мухликат)(мунджийат) дугайындa. Суфизм Кимийя-йе са’дат (Араб дыл: كمياء السعادة ) - Эликсир счастья) - Мишкат аль-анвар («Ниша Света») - Философия Макасид аль-фаласифа (1094) (Араб дыл: مقاصد الفلاسفة - намерения философов) - Тахафут аль-фаласифа (Араб дыл: تهافت الفلاسفة ) - самоопровержение философов) - Теология Аль-иктисад фи ль-итикад (1095) (ар. الاقتصاد في الاعتقاد - срединный путь теологии) Ар-рисаля аль-Кудсийя (1097) («Письмо из Иерусалима») Китаб аль-арбаин фи усуль аль-дин («Сорок глав о принципах Веры») Мизан аль-хамаль (1095) (Араб дылميزان العمل) Файсаль ат-тафрик байна аль-ислам ва аз-зандака (Араб дыл:فيصل التفرقة بين الإسلام والزندقة ) - Логика Мияр аль-ильм (1095) Аль-Кустас аль-Мустаким (1096) (Араб дыл: القسطاس المستقيم) - Правильные весы) Михакк ан-назар (1095) (Араб дыл: (محك النظر (منطق) == Литератур == Абу Хамид ал-Газали. Воскрешение наук о вере («Ихйа улум ад-Дин»). Избранные главы / Перевод В. В. Наумкина. - М.: Наука, 1980. Аль-Газали Абу Хамид. Исследование сокровенных тайн сердца. - Ансар, 2006. - ISBN 5-98443-020-7. Аль-Газали Абу Хамид. «Наставление правителям» и другие сочинения. - Ансар, 2005. - ISBN 5-98443-011-8. Аль-Газали Абу Хамид. «Весы деяний» и другие сочинения. - Ансар, 2004. - ISBN 5-98443-006-1. Григорян С. Н. Из истории философии народов Средней Азии и Ирана 7-12 вв.. - М., 1960. Керимов Г. М. Газали и суфизм. - Баку, 1969. Игнатенко А. А. Познать непознаваемое (аль-Газали о рациональном познании трансцендентного) // Средневековая арабская философия. Проблемы и решения. - М., 1998. Уманская Т. А. Поиски знания и веры: сравнительный анализ «Избавляющего от заблуждений» аль-Газали и «Исповеди» Аврелия Августина // Актуальные проблемы философской и общественной мысли зарубежного Востока. - Душанбе, 1983. - С. 158-169. == Шөлүлгелер == Ибрагим, Т. К., ИЭС1991|Сагадеев А.В.|аль-Газали|51-52 ИЭС2007|Газали Мухаммад| Абу Хамида аль- Газали о качествах мусульманских правителей|author=Али-заде А. А.|publisher=Portal-Credo.ru|accessdate=2013-04-07|archiveurl= (чедимчок шөлүг) Сочинения аль-Газали на vostlit.info Сочинения имама аль-Газали на sufizm.ru

Source: original
Бышкак

Бышкак [ъ] - өлүрген дириг амытаннарның даваннарындан сойган кеш[1]; малдың, аң-меңниң хол сыыргааның кежи[3]. Бышкактан бичии хапчыгаштар, идик уну, идик улдуну азы (унты) идикти-даа кылыр. Аът бышкаа-биле шана (лыжа) дүвүн шап каар. == Дөзүк == "Тыва дылдың тайылбырлыг сөстүү (словары)", I том, А-Й. Новосибирск-2003, "Наука", Моңгуш Д.А.-ның редакторлааны-биле. Ч.М. Чап, А.Т. Бөлгүм-оол. Тыва угулзалар, хээлер. Тываның Ю.Ш. Күнзегеш аттыг ном үндүрер чери, Кызыл - 2008ч. 59 ар.

Source: original
Устинова, Матрёна Андреевна

Матрёна Андреевна Устинова (1922 чыл - 2015 чыл) - совет көдээ ажыл-агыйның ажылдакчызы, Социалистиг Күш-ажылдың Маадыры. == Намдары == 20 март 1922 чылда Совет Россия амгы Орловская областың девискээринге төрүттүнген. 1939 чылда өг-бүле Кубаньче көже берген база Тихорецкий районга чурттай берген. Матрёна тус черниң колхоз «Красное знамя» трактор бригадазынче ажылдап кирген тракторист-стаханов Карп Мухинниң кожукчузу. Ада-чурттуң Улуг дайыны эгелээрге ол боду трактористтеп ажылдап эгелээн, а ону дооскан соонда хову ажылы звенозунуң тараа культуралар өстүрер удурткан. 1948 чылдың ажылдарының түңнелдери-биле Матрёна Устинованың звенозу 32,1 центнер гектардан 20 гектар шөлге кызыл-тас дүжүдүн алган. ССРЭ-ниң Дээди Совет Президиуму 16 апрель 1949 чылдың Чарлыы-биле бедик дүжүт кызыл-тас база таакпы алганы дээш 1948 чылда Устинова Матрёна Андреевнага Социалистиг Күш-ажылдың Маадыры атты тывыскан Ленин ордени тыпсыры база «Серп биле Молот» алдын медаль. Дараазында чылдарда М. А. Устинованың звенозу бедик дүжүт зерновых уламчылап алган. Алдарлыг дыштанылгаже үнген соонда ол район төвүнге - Тихорецк хоорайга чурттап турган. ССРЭ-ниң колхоз буурап дүшкен соонда чиде берген, ынчалза-даа маадырны сактып чораан. Байырлар бүрүзүнде база төрүттүнген хүнде ол приветственный адрестер алган, байыр чедирген чагаалар база Тихорецк хоорайның база Тихорецкий районнуң баштыңчыларындан ажык чагаалар, Краснодарның Заксобрание база край губернаторундан.Өг-бүлеге уруу Зинаида база оглу Анатолий өзүп турган. 2 июнь 2015 чылда чок болган. == Улай көр. == Краснодар крайның Социалистиг Күш-ажылдың Маадырлары == Библиография == Трудовая слава Кубани. Под. ред. Н. Л. Заздравных, Краснодар, 2003. == Шөлүглер == Устинова Матрёна Андреевна Тихорецкие Герои Отечества

Source: original